ຍູ້ແຮງບັນດາການ ເຄື່ອນໄຫວສັງຄົມ, ຕອບບຸນແທນຄຸນ
24 ມິຖຸນາ 2014 - 11:57:48
ທ່ານຮອງນາຍົກລັດຖະມົນຕີ ຫງວຽນຊວນຟຸກ
ຕ້ອນຮັບຄະນະຜູ້ແທນທີ່ມີຄຸນງາມຄວາມດີແຂວງເງະອານ
(ພາບ: TTXVN)
(vovworld) – ຕອນບ່າຍວັນທີ 23/06, ທ່ານຮອງນາຍົກລັດຖະມົນຕີ ຫງວຽນຊວນຟຸກ ໄດ້ໃຫ້ການຕ້ອນຮັບຄະນະຜູ້ແທນທີ່ມີຄຸນງາມຄວາມດີແຂວງເງະອານ, ມາຢ້ຽມຢາມນະຄອນຫຼວງຮ່າໂນ້ຍ, ເຂົ້າໄຫວ້ອາໄລຢູ່ສຸສານປະທານໂຮ່ຈິມິນ. ທ່ີການຕ້ອນຮັບ, ທ່ານຮອງນາຍົກລັດຖະມົນຕີ ຫງວຽນຊວນຟຸກ ໄດ້ຮຽກຮ້ອງໃຫ້ແຂວງ ເງະອານ ຕ້ອງສືບຕໍ່ຍູ້ແຮງບັນດາວຽກງານສັງຄົມ, ຕອບບຸນແທນຄຸນ, ປະຕິບັດນະໂຍບາຍສຳລັບຜູ້ມີຄຸນງາມຄວາມດີເປັນຢ່າງດີ ດ້ວຍຂະບວນການລະອຽດຄື ລົບລ້າງຄວາມອຶດຫິວ, ຫຼຸດຜ່ອນຄວາມທຸກຍາກ, ບໍ່ປະໃຫ້ຄອບຄົວນະໂຍບາຍທີ່ປະສົບກັບຄວາມຫຍຸ້ງຍາກ, ບໍ່ມີເຮືອນຢູ່… ພິເສດບັນຫາວຽກເຮັດງານທຳ ແລະ ການຮໍ່າຮຽນຂອງລູກຫຼານຜູ້ມີຄຸນງາມຄວາມດີ, ບັນດາຄອບຄົວປະສົບເຄາະຮ້າຍຈາກທາດຜິດສີສົ້ມ, ທະຫານເຈັບປ່ວຍຕ້ອງໄດ້ຮັບຄວາມເອົາໃຈໃສ່ກວ່າ. ຜູ້ຕາງໜ້າຄະນະຜູ້ແທນທີ່ມີຄຸນງາມຄວາມດີແຂວງເງະອານ ປາດຖະໜາວ່າ ລັດຖະບານຈະສືບຕໍ່ເອົາໃຈໃສ່ກວ່າອີກເຖິງເປົ້າໝາຍນະໂຍບາຍ, ພິເສດແມ່ນບັນດາຜູ້ປະສົບເຄາະຮ້າຍຈາກທາດຜິດສີສົ້ມ, ປະຕິບັດວຽກງານແນວຫຼັງກອງທັບເພື່ອໃຫ້ບັນດາພະນັກງານ, ນັກຮົບອຸ່ນອ່ຽນໃຈປະຕິບັດໜ້າທີ່ປົກປັກຮັກສາອະທິປະໄຕເຂດທະເລ, ໝູ່ເກາະຂອງປະເທດຊາດ.